Здаравейте,  

харесах си една кола,нов внос от автокъща.Въпросът ми е следния: при подписване на договора за покупко-продажба трябва ли да се отиде в нотариус? и Какви други документи трябва да ми издаде продавачът?  

Благодаря предварително!




Закупуване на автомобил – нов внос
==================================

 

Здравейте, Светлина,  

когато купувате автомобил нов внос, който още няма регистрация у нас, нотариална заверка върху договора не се изисква, дори да е между частни лица. При вече регистрирано в България МПС обаче важи следният текст от Закона за движение по пътищата (ЗДвП): Чл. 144 (1) Собствеността на МПС се прехвърля с писмен договор. (2) При прехвърляне на собствеността на регистрирани автомобили, на регистрирани ремаркета с товароносимост над 10 тона, на регистрирани колесни трактори и на регистрирани мотоциклети с работен обем на двигателя над 350 куб.см подписите на страните трябва да бъдат заверени.  

Продавачът следва да представи малък и голям талон, застраховка “Гражданска отговорност”, квитанция за платен пътен данък, удостоверение за застрахователна стойност.  

Поздрави,  

адв. Николина Митова  

тел. 0898 303092


